Στοματίτιδα από οδοντοστοιχίες:
Creators: name: Βαγδατλής, Νικόλαος Ιωάννη
Publisher: name: Aristotle University of Thessaloniki
Year: 2011
Subjects: Στοματίτιδα από Οδοντοστοιχίες
Βιομεμβράνες
Δίμορφος μύκητας
Dentures Stomatitis
Βiofilms
Dimorphic fungus

description: Η Στοματίτιδα από Οδοντοστοιχίες αποτελεί τη πιο κοινή μορφή λοίμωξης από μύκητες του γένους Candida. Ιδιαίτερα, το είδος Candida albicans απομονώνεται στις περισσότερες περιπτώσεις ως ο κύριος αιτιολογικός παράγοντας της εκδήλωσης της νοσολογικής αυτής οντότητας σε ποσοστό που κυμαίνεται γύρω στο 65%. Η προσκόλληση του μύκητα Candida albicans τόσο στα επιθηλιακά κύτταρα όσο και στο υλικό των προσθετικών εργασιών εξαρτάται από τις υδρόφοβες και ηλεκτροστατικές δυνάμεις που αναπτύσσονται μεταξύ των υδρόφοβων περιοχών της Candida και των επιθηλιακών κυττάρων. Στην περίπτωση των οδοντοστοιχιών μπορεί να ενεργοποιούνται και σύνθετα συστήματα σύνδεσης (υποδοχέα-αναγνώρισης) στον στοματικό βλεννογόνο. Άλλοι παράγοντες της στοματικής κοιλότητας όπως το σάλιο, το pH, τα βακτήρια, ο σχηματισμός υφών φαίνονται να επηρεάζουν τη προσκόλληση των ειδών της Candida στις παραπάνω επιφάνειες. Παρά την σημαντική πρόοδο που έχει σημειωθεί τα τελευταία χρόνια στη θεραπεία, με την κυκλοφορία νέων αντιμυκητιακών παραγόντων, οι ευκαιριακές λοιμώξεις του στόματος από μύκητες και ειδικότερα της Στοματίτιδας από Οδοντοστοιχίες έχουν αυξηθεί. Ο συνδυασμός διείσδυσης των ζυμομυκήτων σε εσοχές στη βάση των οδοντοστοιχιών και στα υλικά επίστρωσης αυτών, η κακή στοματική υγιεινή, η λήψη φαρμάκων, το κάπνισμα και διάφοροι συστηματικοί παράγοντες (ανοσοκαταστολή /ανοσοανεπάρκεια του ξενιστή), αποτελούν το πιθανότερο αίτιο έναρξης της φλεγμονώδους αυτής νοσολογικής οντότητας. Στη παρούσα διπλωματική διατριβή μελετήθηκε η συχνότητα εμφάνισης της Στοματίτιδας από Οδοντοστοιχίες σε 133 άτομα με οδοντοστοιχίες, σε συνδυασμό με το φύλο και την ηλικία, τη κατανάλωση προϊόντων καπνού, το στάδιο Newton, την Υπέρταση και τον Σακχαρώδη Διαβήτη, που προσήλθαν στην κλινική της Στοματολογίας της Οδοντιατρικής σχολής του Α.Π.Θ από το 2004 έως το 2010.
description: Οι μέθοδοι στατιστικής ανάλυσης που χρησιμοποιήθηκαν στη μελέτη ήταν οι έλεγχοι t-test και One Way Anova για την ανάλυση των ποσοτικών δεδομένων, ενώ στην περίπτωση των ποιοτικών δεδομένων έγινε χρήση της δοκιμασίας χ2. Όλες οι μεταβλητές εξετάστηκαν για πιθανές στατιστικά σημαντικές συσχετίσεις μεταξύ τους. Από όλες τις πιθανές συσχετίσεις, μεταξύ των μεταβλητών, που εξετάστηκαν, στατιστικά σημαντικές σχέσεις βρέθηκαν στις ακόλουθες: 1) Στάδιο Newton και Σακχαρώδης Διαβήτης όπου ο Σακχαρώδης Διαβήτης φαίνεται να καθορίζει σε σημαντικό βαθμό το στάδιο κατά Newton που θα εμφανίσει ο κάθε ασθενής, 2) κάπνισμα και φύλο όπου παρατηρήθηκε ότι οι γυναίκες μη καπνίστριες είναι περισσότερες, 3) κάπνισμα και Υπέρταση με το κάπνισμα να συσχετίζεται με τη πρόκληση Υπέρτασης, 4) Yπέρταση και Σακχαρώδης Διαβήτης με το Σακχαρώδη Διαβήτη να συσχετίζεται με τη πρόκληση εμφάνισης Υπέρτασης, 5) ηλικία και Υπέρταση με το μέσο όρο της ηλικίας των υπερτασικών να είναι μεγαλύτερος από τον μέσο όρο των μη υπερτασικών, 6) ηλικία και Σακχαρώδης Διαβήτης όπου ο μέσος όρος της ηλικίας των διαβητικών είναι μεγαλύτερος από τον μέσο όρο της ηλικίας των μη διαβητικών. Συμπεράσματα: Τα ευρήματα της μελέτης μας υποστηρίζουν ότι η παρουσία του Σακχαρώδη Διαβήτη επηρεάζει την κλινική εικόνα με την οποία εμφανίζεται η Στοματίτιδα από Οδοντοστοιχίες ενώ το κάπνισμα και η υπέρταση δεν φαίνονται να έχουν σχέση με τη συχνότητα εμφάνισης της πάθησης.
description: Dentures Stomatitis is the most common form of infection by fungi Candida albicans. In particular, Candida albicans is isolated in most cases as the primary causative factor of this pathologic entity at a rate that is around 65%. The attachment of the fungus Candida albicans in both epithelial cells and the material of prostheses depends on the hydrophobic and electrostatic forces developed between the hydrophobic regions of Candida and epithelial cells. In the case of dentures, composite connecting systems (receptor-recognition) can also be activated in the oral mucosa. Other factors of the oral cavity such as saliva, pH, bacteria and the formation of hyphae seem to affect the adhesion of Candida species on the upper surfaces. Recently, despite significant progress in therapy with the release of new antifungal agents, oral opportunistic infections by fungi and especially those from Dentures Stomatitis have increased. The combination of yeasts penetration into recesses in the denture base and coating materials, poor oral hygiene, medication, smoking and a number of systematic factors (immunosuppression / immunodeficiency of the host) are the most likely causes of this inflammatory disease entity. This study was designed to investigate the incidence of Dentures Stomatitis in people wearing dentures who came to the Department of Oral Medicine and Oral Pathology at Dental School, Aristotle University from 2004 to 2010, taking into consideration the gender, age, tobacco consumption, the Newton stage, Hypertension and Diabetes Mellitus. Overall the study included 133 patients with a history of Dentures Stomatitis and 74 healthy controls that were used as control group with similar demographic data to those of patients. The methods of statistical analysis used in the study were the controls t-test and One Way Anova to analyze quantitative data, while in the case of qualitative data the chi square test was used. All variables were examined for possible statistically significant correlations among them. Of all the possible correlations among the variables analyzed, statistically significant associations were found in the following: 1) Stage Newton and Diabetes mellitus where Diabetes appears to be an important determinant of the Newton stage that each patient will appear, 2) smoking and gender where women nonsmokers are found to be more in number, 3) smoking and Hypertension with smoking appearing to be the major causative factor of Hypertension, 4) Hypertension and Diabetes mellitus where Diabetes Mellitus seems to be associated with the manifestation of Hypertension, 5) age and Hypertension with the average age of hypertension patients to be greater than the average age of the non-hypertension ones, 6) age and Diabetes mellitus where the average age of diabetics is higher than the average age of non-diabetics. Conclusion: The results of our study suggest that Diabetes Mellitus influences the clinical appearance of Denture Stomatitis whereas smoking and Hypertension are not related with its incidence of occurrence.